paragraph_text: Festival je dio dugoročna intersektorskoga projekta zaštite, obnove i revitalizacije orgulja i orguljske glazbe u Istri. Vedrana Koceić je idejna začetnica projekta. 11 godina bila je izvršna producentica festivala uz umjetničkog ravnatelja Marija Penzara. Muzikologinje Ivana Kostešić i Dina Bušić vodile su festival produkcijski godine 2008. i 2009., a 2010. i 2011. i umjetnički. Od ljeta 2012. godine angažirale su nove umjetničke selektore programa. To su poznati hrvatski orguljaši Ante Knešaurek i Pavao Mašić. Nositelj projekta Organum Histriae je Identitet koji obavlja sve produkcijske, muzikološke te promocijske poslove.